hotchpotch/miracl-hf-unified huggingface dataset:
संस्कृत की गिनती
० - शून्यम्
१ - एकः (पुल्लिंग), एका (स्त्रीलिंग) , एकम् (नपुंसकलिंग),
२ -द्वौ, द्वे,
३ - त्रयः,तिस्रः,त्रीणि
४ -चत्वारः चतस्रः, चत्वारि
चार (४) के बाद सभी संखाएँ सभी लिंगों में एकसमान रूप में होती हैं।
५ - पंच/पञ्च
६ - षट् , ७ - सप्त , ८ - अष्ट , ९ - नव , १० - दश ,
(११ से ४० तक २ के लिये द्वा , ३ के लिये त्रय: / त्रयो , ८ के लिये अष्टा का प्रयोग होता है .
और ४० के उपर २ के लिये द्वि , ३ के लिये त्रि, तथा ८ के लिये अष्ट प्रयोजे जाते हैं । )
११ - एकादश , १२ - द्वादश , १३ - त्रयोदश , १४ - चतुर्दश , १५ - पंचदश
१६ - षोडश , १७ - सप्तदश , १८ - अष्टादश , १९ - नवदश/ऊनविंशतिः/एकोनविंशतिः , २० - विंशति: ,
२१ - एकविंशतिः , २२ - द्वाविंशतिः , २३ - त्रयोविंशति: , २४ - चतुर्विंशतिः , २५ - पंचविंशतिः
२६ - षड्‌विंशतिः , २७ - सप्तविंशतिः , २८ - अष्टाविंशतिः , २९ - नवविंशतिः/एकोनत्रिंशत्/ऊनत्रिंशत् , ३० - त्रिंशत् ,
४० - चत्वारिंशत् , ५० - पंचाशत्
एकपञ्चाशत्‌ , द्विपञ्चापञ्चाशत् , त्रिपञ्चाशत् , चतुर्पञ्चाशत् , पञ्चपञ्चाशत्
६० - षष्टिः , ७० - सप्ततिः , ८० - अशीतिः ,
एकाशीति: , द्-व्य-शीतिः , त्र्यशीतिः , चतुराशीतिः , पञ्चाशीतिः ,
षडशीतिः , सप्ताशीतिः , अष्टाशीतिः , (८९ - नवाशीतिः वा एकोननवति: वा)
९० - नवतिः
सौ(१००)- शतम्
हजार - सहस्रम् दस हजार(१० सहस्त्र)- अयुतम्
लाख (सौ सहस्त्र)- लक्षम्
करोड़ (सौ लाख)- कोटि
अरब (सौ करोड़)- अर्बुदम्
खरब (सौ अरब)- खर्वम्
नील (सौ खरब) - नीलम्
पद्म (सौ नील)- पद्मम्
आधा - अर्द्धम्
एक पाव - पादम्, अर्द्धार्द्धम्
पूरा - पूर्णम्
अनन्त - अनन्तम्
सोनल शाह
सोनल शाह (२० मई सन १९६८ को मुम्बई में जन्मीं) भारतीय मूल की एक अमेरिकी ख्यातनाम अर्थशास्त्री हैं। वह गूगल की वैश्विक विकास टोली में काम करतीं हैं किन्तु अभी हाल ही में (नवम्बर २००८) उन्हें अमेरिका के निर्वाचित राष्ट्रपति बराक ओबामा की ट्रांजिशन (संक्रमण) टीम का सदस्य नियुक्त किया गया है। चालीस वर्षीया सोनल शाह उस टीम की सदस्य हैं जिसमें प्राइवेट और सार्वजनिक क्षेत्र के अनुभवी लोगों का समावेश है। ये सदस्य ओबामा की ट्रांजिशन टीम को अलग अलग दायरों में अपनी विशेषज्ञता का लाभ उपलब्ध कराएँगे।
विलोम
किसी शब्द का विलोम शब्द उस शब्द के अर्थ से "उल्टा" अर्थ वाला होता है।
फॉर्चून 500
फॉर्चून 500 एक वार्षिक संगृहीत सूची है और "फॉर्चून ()" पत्रिका द्वारा प्रकाशित होता है जो सकल राजस्व से निर्धारित शीर्ष 500 अमेरिकन सार्वजनिक कंपनी () का श्रेणीकरण करती है, यद्यपि योग्य कंपनियों का राजस्व () सार्वजनिक उपलब्ध है (जो "सार्वजनिक कंपनी ()" से बड़ी दुनिया है जिसे सामान्यतः स्टॉक एक्सचेंज () कहा जाता है") वाल - मार्ट चोटियों की सूची में फिर 2008, एजिंग से बाहर एक्सौन मोबिल () जो दूसरे स्थान पर है।
"फॉर्चून १००" और "फॉर्चून १००० ()" शीर्ष संस्थानों के श्रेणीकरण की सूचियों में समान स्थान रखतें हैं।
बिरला प्रौद्योगिकी संस्थान
बिरला प्रौद्योगिकी संस्थान मेसरा (अंग्रेज़ी: Birla Institute of Technology Mesra ; जो बीआईटी मेसरा या बीआईटी राँची के नाम से भी प्रसिद्ध है) झारखंड के राँची में स्थित भारत का अग्रणी स्वायत्त अभियांत्रिकी और प्रौद्योगिकी उन्मुख संस्थान है। इसे विश्वविद्यालय अनुदान आयोग अधिनियम १९५६ के अनुभाग ३ के तहत एक डीम्ड विश्वविद्यालय का दर्ज़ा हासिल है। मुख्य परिसर के अतिरिक्त लालपुर (रांची), इलाहाबाद, कोलकाता, नोएडा, जयपुर, चेन्नई, पटना और देवघर में बीआईटी के भारतीय विस्तार पटल हैं। इनके अतिरिक्त बहरीन, मस्कट, संयुक्त अरब अमीरात और मॉरिशस में बीआईटी के अंतरराष्ट्रीय केंद्र हैं। जून २००५ में एसी निलसन एवं इंडिया टुडे द्वारा किये गये एक सर्वेक्षण के अनुसार इसे देश के दस श्रेष्ठ तकनीकी संस्थानों में शुमार किया गया था।
संस्थान का ७८० एकड़ मुख्य परिसर राँची से १६ किलोमीटर दूर जुमार और स्वर्णरेखा नदियों के संगम पर मेसरा गाँव के सुरम्य वातावरण में स्थित है। यह देश के सबसे सुंदर शैक्षणिक परिसरों में से एक है। मेसरा परिसर पूरी तरह से आवासीय है जिसमें स्नातक और स्नातकोत्तर छात्रों और संकाय और स्टाफ के सदस्यों को आवास उपलब्ध है। इसके बृहत अवसंरचना में अनुसंधान प्रयोगशालायें, व्याख्यान कक्ष, कार्यशालायें, खेल के मैदान, व्यायामशाला और १ लाख से अधिक पुस्तकों, पत्रिकाओं और इलेक्ट्रॉनिक डेटाबेसों से युक्त एक केन्द्रीय पुस्तकालय शामिल हैं।
संस्थान एक अभिशासक परिषद‌ के सम्पूर्ण पर्यवेक्षण, निदेशन एवं नियंत्रण में कार्यरत है। इस अभिशासक परिषद‌ में मानव संसाधन विकास मंत्रालय, भारत सरकार, विश्वविद्यालय अनुदान आयोग, अखिल भारतीय तकनीकी शिक्षा परिषद, राज्य सरकार (झारखण्ड), कुलपति, हिंदुस्तान पुण्य न्यास एवं संस्थान के संकाय के प्रतिनिधि शामिल हैं। श्री गंगा प्रसाद बिरला इस परिषद‌ के अध्यक्ष हैं। झारखण्ड प्रान्त के राज्यपाल संस्थान के कुलपति हैं। तकनीकी परिषद संस्थान की शैक्षणिक नीति तय करती है।
इस संस्थान में प्रवेश अखिल भारतीय इंजिनीयरिंग प्रवेश परीक्षा एवं अन्य प्रमुख प्रवेश परीक्षाओं के परिणाम (मेरिट) के आधार पर होता है। बिरला प्रौद्योगिकी संस्थान की स्थापना सन् १९५५ में लोकोपकारक उद्योगपति श्री ब्रज मोहन बिरला ने की थी। प्रारंभिक वर्षों में संस्थान पटना विश्वविद्यालय से संबद्ध था। सन् १९६० में राँची विश्वविद्यालय की स्थापना के बाद संस्थान की संबद्धता नये विश्वविद्यालय के साथ हुई। सन् १९८६ में विश्वविद्यालय अनुदान आयोग अधिनियम १९५६ के अनुभाग ३ के तहत संस्थान को मानित विश्वविद्यालय घोषित किया गया।
संस्थान के निम्नलिखित शैक्षणिक विभाग हैं:
घोषणापत्र
350px| घोषणापत्र।
घोषणापत्र सार्वजनिक रूप से अपने सिद्धान्तों एवं इरादों (नीति एवं नीयत) को प्रकट करना घोषणापत्र (manifesto') कहलाता है। इसका स्वरूप प्रायः राजनीतिक होता है किन्तु यह जीवन के अन्य क्षेत्रों से भी सम्बन्धित हो सकता है।
कुछ संसदीय लोकतांत्र की व्यवस्था वाले देशों में राजनैतिक दल चुनाव के कुछ दिन पहले अपना घोषणापत्र प्रस्तुत करते हैं। इन घोषणापत्रों में इन बातों का उल्लेख होता है कि यदि वे जीत गये तो नियम-कानूनों एवं नीतियों में किस तरह का परिवर्तन करेंगे। घोषणापत्र पार्टियों की रणनीतिक दिशा भी तय करते हैं।
कुछ उल्लेखनीय घोषणापत्र नीचे दिये गये हैं-
Ferry Manifesto (2008)
नारा
नारा का शाब्दिक अर्थ उद्घोष/बुलंद आवाज़ है। एक नारा एक यादगार आदर्श वाक्य या वाक्यांश है जिसका उपयोग एक कबीले, राजनीतिक, व्यावसायिक, धार्मिक और अन्य संदर्भ में एक विचार या उद्देश्य की दोहरावदार अभिव्यक्ति के रूप में किया जाता है, जिसका लक्ष्य जनता या अधिक परिभाषित लक्ष्य समूह के सदस्यों को राजी करना है।
नारे सामाजिक आंदोलनों के लिए बहुत प्रभावी हथियार हैं। इनमें असंख्य लोगों की भावनाओं को जाग्रत उत्तेजित और आदोलित करने की शक्ति होती है। जब लोग सैकड़ों हजारों या लाखों की संख्या में इकट्ठे होते हैं तो ये बहुत जोशीली भाषा में अपने भाव प्रकट करते हैं। वहाँ उपस्थित आम लोग, जिनका उस आंदोलन से कोई लेना-देना नहीं होता वे भी भावनाओं में बहकर उनके साथ नारे लगाने लगते हैं या उनकी भावनाओं का समर्थन करने लगते हैं। जो लोग समर्थक या आंदोलनकारी होते हैं, वे तो उन नारों को सुनकर आँधी और तूफान बन जाते हैं और कुछ भी करने को तैयार हो जाते हैं। यहाँ तक कि अपना जीवन भी अर्पित कर देते हैं।
भारत की आजादी में भी हमारे क्रांतिकारी वीरों के द्वारा दिए गए नारों ने महत्वपूर्ण भूमिका निभाई। जब सुभाष चन्द्र बोस ने नारा दिया- "तुम मुझे खून दो, मैं तुम्हें आजादी दूंगा" तो इस नारे को सुनकर हमारे देश के अनगिनत नर-नारियों ने अपनी धन-संपत्ति और जीवन तक कुर्बान कर दिया। महात्मा गाँधी ने नारा दिया- "करो या मरो"। इस नारे ने भारतवासियों को अपना सब कुछ बलिदान करने की प्रेरणा दी।
प्रभावी एवं आकर्षक नारा हेतु निम्नलिखित विशेषताओं का होना आवश्यक हैं:
1. संक्षिप्तता एवं सरलता— नारा लेखन की अत्यंत महत्त्वपूर्ण विशेषता है। यह दो या चार पंक्तियों वाला होना चाहिए, जिससे यह लोगो के स्मृति पटल पर अपनी अमिट छाप छोड़ सके।
2 लयात्मकता: नारा-लेखन करते समय लयात्मक शब्दों का प्रयोग किया जाना चाहिए। लयबद्ध तथा तुकात शब्दों का चयन नारा लेखन को प्रभावी एवं आकर्षक बनाने में सक्षम होता है।
3. विषय से संबद्धता: नारा-लेखन करते समय इस बात का विशेष ध्यान रखना चाहिए कि वह विषय से पूर्णरूप से संबद्ध हो। अतः जिस विषय पर नारा लिखा जा रहा है, वह विषय पूर्णतः स्पष्ट होना चाहिए, जिससे नारा-लेखन में लेखक अपनी बात को स्पष्ट रूप से प्रकट कर सकें।
4. सार्थकता: नारा लेखन की महत्त्वपूर्ण विशेषता है। नारा-लेखन में उचित एवं सार्थक अभिव्यक्ति क्षमता का होना
कुलचिह्नों में, विशेषतः स्कॉटिश कुलचिह्नों में नारों का इस्तेमाल उसी तरह होता है, जैसे कि आदर्श-वाक्य प्रयुक्त होते हैं। जहां आदर्श-वाक्यों के कई अलग मूल हो सकते हैं, वहीं नारों का उद्गम, रणनाद या युद्ध-घोष के रूप में या उनका प्रतिनिधित्व करने के लिए हुआ माना जाता है। वे आम तौर पर हथियारों के आवरण पर चोटी के ऊपर प्रदर्शित होते हैं।
राम रतन भटनागर
डॉ रामरतन भटनागर का जन्म जनवरी 1914 को उत्तर प्रदेश (भारत) के शहर रामपुर में हुआ। लखनऊ और इलाहबाद में अध्ययन एवं शोध के दौरान निराला, पंत, महादेवी, रामकुमार वर्मा आदि लेखकों के संम्पर्क में आये। 1951 में सागर विश्वविद्यालय के हिन्दी विभाग में लम्बे समय तक आचार्य नन्द दुलारे वाजपेयी के सानिध्य में कार्य किया। मास्टर ओफ़ फिलासफी अंग्रेजी साहित्य (1937) लखनऊ विश्वविद्यालय, मास्टर ओफ़ फिलासफी इलाहबाद विश्वविद्यालय हिन्दी साहित्य (1939), डॉक्टर ऑफ फिलॉसफी इलाहबाद विश्वविद्यालय (1948) "राईज़ एंड ग्रोथ ऑफ हिन्दी जर्नलिस्म" डॉक्टर ऑफ लिट्रेचर सागर विश्वविद्यालय (1972) डॉ रामरतन भटनागर का कार्यक्षेत्र लेखन और शिक्षा का रहा। 1951 में श्री हरिसिंह गौर विश्वविद्यालय, सागर के हिन्दी विभाग में उन्होंने प्राध्यापक के पद पर शिक्षण कार्य शुरु किया और वहीं से 1976 में प्रोफेसर के पद से सेवानिवृत्त हुए।
लेखन के क्षेत्र में उनका परिचय एक स्वतंत्र एवं जागरूप आलोचक और निबन्धकार के रूप में है जो उनकी कृतियों में परिलक्षित होता है। डॉ रामरतन भटनागर का कवि रूप उनके कतिपय काव्य संग्रहों के द्वारा सामने आता है जिसमें एक संवेदनशील कवि की छाप दिखाई देती है।
माइकोबैक्टीरियम ट्यूबर्क्युलोसिस
माइकोबैक्टीरियम ट्यूबर्क्युलोसिस रोग पैदा करने वाला एक जीवाणु है, इससे तपेदिक या क्षय रोग (T.B.) होता है।1882इस रोग से मनुष्य को कोरोना virs भी हो जाता है। यह एक खतरनाक जीवाणु है जो स्तनधारी जीवों के फेफड़ों के प्रभावित करता है। जीनोम परियोजना के अन्तर्गत इसके जीनोम अनुक्रम का पता 1998 में लगा लिया गया है।
रोगों के जीवाणु सिद्धांत
रोगों का जीवाणु सिद्धांत कहता है कि कई रोगों के कारण सूक्ष्मजीव हैं। अपने प्रारंभिक दिनों में यह सिद्धांत विवादित रहा। इसने सूक्ष्मजैविकी की नींव रखी, जिससे प्रतिजैविक तथा आधुनिक दवावों की खोज संभव हो सकी। अथर्वेद सबसे प्राचीन ग्रन्थ है जिसमें रोगों एवं औषधियों के सबंध में विवरण उपलब्ध है। इसमें रोगों का कारण कई प्रकार के जीवों को माना गया है तथा उनकी चिकित्सा के लिए औषधियों का भी जिक्र है। सूक्ष्मजीवों को कई शताब्दियों पूर्व ही अनुमान लगा लिया गया था, सत्रहवीं शताब्दी में उनकी असल खोज से कहीं पहले। सूक्षमजीवों पर पहले पहल सिद्धांत प्राचीन रोमन स्कॉलर मार्कस टेरेंशियस वैर्रो ने अपनी कृषि पर एक पुस्तक में दिये थे। इसमें उसने कृषि फार्मों को दलदल के निकट बनाने से बचने की सलाह दी थी।  कैनन ऑफ मैडिसिन नामक पुस्तक में, अबु अली इब्न सिना ने कहा है, कि शरीर के स्राव, संक्रमित होने से पहले बाहरी सुक्ष्मजीवों द्वारा दूषित किये जाते हैं।। उसने क्षय रोग व अन्य संक्रामक बिमारियों के संक्रामक स्वभाव की प्राक्कल्पना की थी, व संगरोध (क्वारन्टाइन) के तौर पर, संक्रामक बिमारियों की रोकथाम हेतु, प्रयोग किया था।।
जब काली मृत्यु (ब्लैक डैथ) व ब्युबोनिक प्लेग अल-अंडैलस में चौदहवीं शताब्दी में पहुंचा, इब्न खातिमा ने सूक्ष्मजीवों द्वारा इसके प्रसार की प्राक्कल्पना की थी, कि वे मानव शरीर के अंदर पहुंच कर, संक्रमण व प्रसार करती हैं।।
[[1546]] में, जिरोलामो फ्रैकैस्टोरो ने यह प्रस्ताव दिया, कि महामारियां, स्थानांतरणीय बीज जैसे अस्तित्वों द्वारा फैलती हैं। यह वस्तुएं प्रत्यक्ष या परोक्ष रूप से, कभी कभी तो बिना सम्पर्क के ही, लम्बी दूरी से भी संक्रमित कर सक्ती हैं।
सूक्ष्मजीवों के बारे में, यह सभी दावे अंदाज़े मात्र थे, जो कि किसी आंकड़ों या विज्ञान पर आधारित नहीं थे। [[सत्रहवीं शताब्दी]] तक सूक्ष्म जीव, ना तो सिद्ध ही हुए थे, ना देखे ही गये थे। इनको सत्रहवीं शताब्दी में ही सही तौर पर देखा गया, व वर्णित किया गया। इसका मूल कारण था, कि सभी पूर्व सूचनाएं व शोध, एक मूलभूत उपकरण के अभाव में किये गये थे, जो कि सूक्ष्मजैविकी या जीवाणुविज्ञान के अस्तित्व में रहने के लिये अत्यावश्यक था और वह था [[सूक्ष्मदर्शी] यंत्र। [[श्रेणी:सूक्ष्मजैविकी]]
सूक्ष्मजैविक पारिस्थितिकी
सूक्ष्मजैविक पारिस्थितिकी सूक्ष्मजैविकी की एक शाखा है जिसमें सूक्ष्मजीवों के आपसी सबंधों एवं उनके वातावरण से सबंधों का अध्ययन किया जाता है। इसमें मुख्यतः जीवाणु, आर्किया एवं यूबैक्टरीया के साथ-साथ विषाणु का भी अध्ययन किया जाता है। सूक्ष्मजीव प्रायः सर्वत्र पाये जाते है ये पृथ्वी पर मिट्टी में, अम्लीय गर्म जल-धाराओं में, नाभिकीय पदार्थों में, जल में, भू-पपड़ी में, यहां तक की कार्बनिक पदार्थों में तथा पौधौं एवं जन्तुओं के शरीर के भीतर भी पाये जाते हैं
अल बेरुनी
अबु रेहान मुहम्मद बिन अहमद अल-बयरुनी (फ़ारसी-अरबी : ابوریحان محمد بن احمد بیرونی "यानि अबू रयहान, पिता का नाम अहमद अल-बरुनी") या अल बेरुनी (973-1048) एक फ़ारसी विद्वान लेखक, वैज्ञानिक, धर्मज्ञ तथा विचारक था। अल बेरुनी की रचनाएँ अरबी भाषा में हैं पर उसे अपनी मातृभाषा फ़ारसी के अलावा तीन और भाषाओं का ज्ञान था - सीरियाई, संस्कृत, यूनानी। वो भारत और श्रीलंका की यात्रा पर 1017-20 के मध्य आया था। ग़ज़नी के महमूद, जिसने भारत पर कई बार आक्रमण किये, के कई अभियानों में वो सुल्तान के साथ था। अलबरुनी को भारतीय इतिहास का पहला जानकार कहा जाता था। प्रारम्भ में अलबरूनी ख़्वारिज्म के ममुनि शासक का मंत्री था क्योंकि शासक उसकी विद्वता से प्रभावित था।।
अब्बासी शासन के पतनोन्मुख दिनों में उसका जन्म ख्वारज़्म में सन् 973 में हुआ था। यह स्थान वर्तमान उज़्बेकिस्तान में है। उसने गणित और खगोलविज्ञान अबू नस्र मंसूर से सीखी। वे अवेसिन्ना के साथी थे। अफ़ग़ानिस्तान और दक्षिण एशिया की यात्रा पर वो महमूद गज़नवी के साथ उसके काफ़िले में गया। भारत में रहते हुए उसने भारतीय भाषाओं का अध्ययन किया और 1030 में किताब-अल-हिन्द (भारत के दिन) नामक किताब लिखी। उसकी मृत्यु ग़ज़नी, अफ़गानिस्तान (समकालीन इसे अफ़गानिस्तान नहीं कहा जाता था बल्कि फ़ारस का हिस्सा कहते थे) में हुई।
अलबरुनी ने 146 क़िताबें लिखीं - 35 खगोलशास्त्र पर, 23 ज्योतिषशास्त्र की, 15 गणित की, 16 साहित्यिक तथा अन्य कई विषयों पर।
अल-बरुनी चिकित्सा विशेषज्ञ था और भाषाओं पर भी अच्छा अधिकार रखता था। इसके साथ ही वह एक मशहूर गणितज्ञ, भूगोलवेत्ता, कवि, रसायन वैज्ञानिक और दार्शनिक भी था। उन्होनें ही धरती की त्रिज्या (radius) नापने का एक आसान फार्मूला पेश किया। बरुनी ने यह भी साबित किया कि प्रकाश की गति (वेग) ध्वनि की गति (वेग) से अधिक होती है।
अल-बिरुनी ने किताब-उल-हिन्द की रचना की। अरबी में वर्णित यह पुस्तक एक विस्तृत ग्रंथ है,जिसमें धर्म,दर्शन,त्योहार,खगोल-विज्ञान,रीति-रिवाज़,प्रथाओं, सामाजिक-जीवन, कानून आदि विषयों पर विस्तारपूर्वक चर्चा की गई है। यह ग्रंथ आस्सी अध्यायों में विभाजित है।
द्विपद प्रमेय
गणित में द्विपद प्रमेय एक महत्वपूर्ण बीजगणितीय सूत्र है जो x + y प्रकार के द्विपद के किसी धन पूर्णांक घातांक का मान x एवं y के nवें घात के बहुपद के रूप में प्रदान करता है। अपने सामान्यीकृत (जनरलाइज्ड) रूप में द्विपद प्रमेय की गणना गणित के १०० महानतम प्रमेयों में होती है।
अपने सरलतम रूप में द्विपद प्रमेय इस प्रकार व्यक्त किया जा सकता है:
जहाँ "x" और "y" कोई भी वास्तविक संख्या या समिश्र संख्या हैं तथा "n" शून्य या कोई धनात्मक पूर्णांक है। उपरोक्त समीकरण (१) में आने वाले द्विपद गुणांक, "n" के फैक्टोरिअल के रूप में व्यक्त किये जा सकते हैं।
उदाहरण के लिये, 2 ≤ n ≤ 5 के लिये द्विपद प्रमेय का स्वरूप इस प्रकार है:
द्विपद प्रमेय का उपयोग किसी भी द्विपद योग formula_7 का formula_8-वाँ घात निकालने के लिये कर सकते हैं जहाँ formula_9 वास्तविक संख्याएँ हैं, formula_10 और formula_11:
द्विपद प्रमेय का इतिहास अत्यंत मनोरंजक है। प्रायः ऐसा माना जाता है कि द्विपद गुणांको को त्रिभुज के रूप में विन्यस्त करने का काम सबसे पहले पॉस्कल ने किया था। किन्तु तीसरी शताब्दी के भारतीय गणितज्ञ पिंगल ने द्विपद गुणांको का उपयोग छन्दःसूत्रम् में बड़ी सुन्दरता से किया है। उन्होने इसे मेरु प्रस्तार नाम दिया था। १०वीं शताब्दी में हलायुध ने छन्दःसूत्र का भाष्य लिखा जिसमें उन्होने संयोजन समस्या (combinatorial problem) के हल के लिये वही विधि अपनायी है जिसे आजकल "पास्कल त्रिकोण" कहा जाता है।
इस बात के भी प्रमाण हैं कि ६ठी शताब्दी तक भारतीय गणितज्ञ द्विपद का घन (तीन घात) निकालने का सूत्र जानते थे।
६ठी शताब्दी तक भारतीय गणितज्ञ द्विपद गुणांको को भागफल के रूप में formula_13 व्यक्त करना सम्भवतः जानते थे। और इसका स्पष्ट उल्लेख भास्कराचार्य द्वारा १२वीं शताब्दी में रचित लीलावती ग्रन्थ में मिलता है।
जैसा ऊपर कहा गया है, धन पूर्णसंख्यात्मक घात के लिये द्विपद प्रमेय न्यूटन से पहले भी ज्ञात था, किंतु ऋण और भिन्नात्मक घातों के लिए न्यूटन ने इसकी खोज सन् १६६५ में की और इसकी व्याख्या लन्दन की रॉयल सोसायटी के सेक्रेटरी को लिखे १६७६ ई. के दो पत्रों में की। कुछ व्यक्तियों की धारणा है कि यह सूत्र न्यूटन की कब्र पर खुदा है, किंतु यह असत्य है। इस प्रमेय की दृढ़ उपपत्ति १८२६ ई. में आबेल ने दी और उन दशाओं में भी इसकी स्थापना की जब घात और द्विपद के पद सम्मिश्र (कम्प्लेक्स) होते हैं।
हिन्दी ग्रन्थों की सूची
रामचरितमानस - गोस्वामी तुलसीदास
सूरसागर - सूरदास
साखी - कबीरदास
सतसई - बिहारी
गोदान - मुंशी प्रेमचन्द
कामायनी - जयशंकर प्रसाद
प्रिय प्रवास - अयोध्यासिंह उपाध्याय "हरिऔध"
रश्मिरथी - रामधकठपुतलियों का दौर - शिवकुमार श्रीवास्तव ारी सिंह "दिनकर"
शेषफल प्रमेय
बीजगणित में बहुपदी शेषफल प्रमेय, बहुपदी दीर्घ भाजन (polynomial long division) का एक अनुप्रयोग है। इस प्रमेय के अनुसार, किसी रेखीय भाजक (divisor) formula_1 से किसी बहुपद formula_2 को भाग करने पर शेष formula_3 का मान formula_4 के बराबर होता है।
माना formula_5.
formula_6 से बहुपदी भाग करने पर भागफल
formula_7 तथा शेष formula_8 प्राप्त होता है।
और दूसरी तरफ, formula_9. अतः f(x) को (x-3) से विभाजित करने पर शेष = f(3)= -123।
यह बहुपदी दीर्घ भाजन की परिभाषा से ही स्पष्ट हो जाता है, क्योंकि  जहाँ formula_11, formula_12, एवं formula_13 क्रमशः भाजक, भजनफल एवं शेष हैं तथा  formula_13 की कोटि (डिग्री) formula_11 की डिग्री से कम है।
अब यदि formula_16 रखा जाय तो शेष formula_13 की डिग्री शून्य होगी; अर्थात formula_18 और
अब formula_20 रखने पर
इतिसिद्धम्
सर्जेई विनोग्रैड्स्की
सर्जेई विनोग्रैड्स्की सूक्ष्मजैविकी के वैज्ञानिक था। इसका जन्म रूस के कीव में 1सितंबर 1856 को हुआ था। इन्होंने नाइट्रीकरण की खोज की थी। नाइट्रोजन चक्र एवं अन्य जैविक चक्रों के क्षेत्र में इनका योगदान सराहनीय है। 25 फरवरी 1953 को इस वैज्ञानिक ने अन्तिम सासे ली।
प्रेस सर्विसेस आफ़ इंडिया
प्रेस सर्विसेस आफ़ इंडिया (पी.एस.आई.) भारत की एक प्रमुख समाचार संस्था है |
पिरामिड आकार
पिरैमिड जैसे ज्यामितीय आकार से मिलती जुलती संरचनाओं को पिरामिड कहते हैं। विश्व में बहुत सी संरचनाएँ पिरैमिड के आकार की हैं जिनमें मिस्र के पिरामिड बहुत प्रसिद्ध हैं।
पिरैमिड आकार की संरचनाओं की सबसे बड़ी विशेषता यह है कि इसके भार का अधिकांश भाग जमीन (आधार) के पास होता है। इस कारण प्राचीन सभ्यताओं में भी पिरामिड के रूप में अच्छे स्थायित्व वाले स्मारक बनाये जा सके।
मिस्र के पिरामिड
मिस्र के पिरामिड वहां के तत्कालीन फैरो (सम्राट) गणों के लिए बनाए गए स्मारक स्थल हैं, जिनमें राजाओं के शवों को दफनाकर सुरक्षित रखा गया है। इन शवों को ममी कहा जाता है। उनके शवों के साथ खाद्यान, पेय पदार्थ, वस्त्र, गहनें, बर्तन, वाद्य यंत्र, हथियार, जानवर एवं कभी-कभी तो सेवक सेविकाओं को भी दफना दिया जाता था।
भारत की तरह ही मिस्र की सभ्यता भी बहुत पुरानी है और प्राचीन सभ्यता के अवशेष वहाँ की गौरव गाथा कहते हैं। यों तो मिस्र में १३८ पिरामिड हैं और काहिरा के उपनगर गीज़ा में तीन लेकिन सामान्य विश्वास के विपरीत सिर्फ गिजा का ‘ग्रेट पिरामिड’ ही प्राचीन विश्व के सात अजूबों की सूची में है। दुनिया के सात प्राचीन आश्चर्यों में शेष यही एकमात्र ऐसा स्मारक है जिसे काल प्रवाह भी खत्म नहीं कर सका।
यह पिरामिड ४५० फुट ऊंचा है। ४३ सदियों तक यह दुनिया की सबसे ऊंची संरचना रहा। १९वीं सदी में ही इसकी ऊंचाई का कीर्तिमान टूटा। इसका आधार १३ एकड़ में फैला है जो करीब १६ फुटबॉल मैदानों जितना है। यह २५ लाख चूनापत्थरों के खंडों से निर्मित है जिनमें से हर एक का वजन २ से ३० टनों के बीच है। ग्रेट पिरामिड को इतनी परिशुद्धता से बनाया गया है कि वर्तमान तकनीक ऐसी कृति को दोहरा नहीं सकती। कुछ साल पहले तक (लेसर किरणों से माप-जोख का उपकरण ईजाद होने तक) वैज्ञानिक इसकी सूक्ष्म सममिति (सिमट्रीज) का पता नहीं लगा पाये थे, प्रतिरूप बनाने की तो बात ही दूर! प्रमाण बताते हैं कि इसका निर्माण करीब २५६० वर्ष ईसा पूर्व मिस्र के शासक खुफु के चौथे वंश द्वारा अपनी कब्र के तौर पर कराया गया था। इसे बनाने में करीब २३ साल लगे।
म्रिस के इस महान पिरामिड को लेकर अक्सर सवाल उठाये जाते रहे हैं कि बिना मशीनों के, बिना आधुनिक औजारों के मिस्रवासियों ने कैसे विशाल पाषाणखंडों को ४५० फीट ऊंचे पहुंचाया और इस बृहत परियोजना को महज २३ वर्षों में पूरा किया? पिरामिड मर्मज्ञ इवान हैडिंगटन ने गणना कर हिसाब लगाया कि यदि ऐसा हुआ तो इसके लिए दर्जनों श्रमिकों को साल के ३६५ दिनों में हर दिन १० घंटे के काम के दौरान हर दूसरे मिनट में एक प्रस्तर खंड को रखना होगा। क्या ऐसा संभव था? विशाल श्रमशक्ति के अलावा क्या प्राचीन मिस्रवासियों को सूक्ष्म गणितीय और खगोलीय ज्ञान रहा होगा? विशेषज्ञों के मुताबिक पिरामिड के बाहर पाषाण खंडों को इतनी कुशलता से तराशा और फिट किया गया है कि जोड़ों में एक ब्लेड भी नहीं घुसायी जा सकती। मिस्र के पिरामिडों के निर्माण में कई खगोलीय आधार भी पाये गये हैं, जैसे कि तीनों पिरामिड आ॓रियन राशि के तीन तारों की सीध में हैं। वर्षों से वैज्ञानिक इन पिरामिडों का रहस्य जानने के प्रयत्नों में लगे हैं किंतु अभी तक कोई सफलता नहीं मिली है।
मिस्र के डंडेरा  नाम की जगह पर एक प्राचीन मंदिर है जिसे मिस्र वासियो ने अपने एक भगवान् हैथोर के लिए बनाया था।  इस मंदिर की दीवार पे एक चित्र बना हुआ है जो प्राचीन मिस्र में बिजली की उपस्थिति होने का संकेत देता है, इसे डंडेरा लाइट कहाँ जाता है और उस मंदिर को डंडेरा लाइट कॉम्प्लेक्स के नाम से आज भी जाना जाता है।गिज़ा का सबसे बड़ा पिरामिड 146 मीटर उँचा था। ऊपर का 10 मीटर अब गिर चुका है। उसका आधार क़रीब 54 या 55 हज़ार मीटर का है। अनुमान है कि 3200 ईसा पूर्व उसे बनाया गया था। यह इसके बावजूद है कि उस समय की मिस्रियों की टेक्नोलॉजी शून्य के समान थी।
कुछ लोग पिरामिडों में स्थित जादुई असर की बात भी करते हैं जो मानव स्वास्थ्य पर शुभ प्रभाव डालता है। और जानने की बात यह भी है कि गीजा के तीनों पैरामिडो कि उपर के केंद्र बिन्दू ऊपर के तारो से मिलते है। और मिस्त्र मेजहाँ पिरामिड बने है। वो ही धरती का मध्य केंद्र है।
भारतीय अन्तर्राष्ट्रीय व्यापार मेला 2008
14 नवम्बर 2008 को प्रगति मैदान, नई दिल्ली में 28वें भारतीय अन्तर्राष्ट्रीय व्यापार मेले का उद्घाटन हुआ।
यहां कई मण्डप बने हुए हैं। इन मण्डपों का मानचित्र व योजना इस प्रकार से है:- इन मण्डपों में
कई मण्डपों की सूची निम्न है:-
पाश्चराइजेशन
पाश्चराइजेशन वह विधि है जिसमें तरल पदार्थों को गरम करके उसके अन्दर के सूक्ष्मजीवों जैसे जीवाणु, कवक, विषाणु आदि को नष्ट किया जाता है। इसका नामकरण फारसी वैज्ञानिक लुई पाश्चर के नाम पर किया गया है। लुई पाश्चर ने पहली बार पाश्चराइजेशन का प्रयोग 20 अप्रैल 1862 को किया था।
एंथ्राक्स
एन्थ्राक्स एक खतरनाक एवं जानलेवा रोग है। यह मानव एवं पशु दोंनो को संक्रमित करता है। इसका कारण "बेसिलस ऐन्थ्रैक्स" नामक जीवाणु है। इस रोग के खिलाफ कार्य करने वाला वैक्सीन हैं एवं प्रतिजैविक भी उपलब्ध हैं। बींसवा सदी को आने तक इस रोग ने एशिया, यूरोप और उत्तरी अमेरिका में लाखों पशुओं एवं मनुष्यों को प्रतिवर्ष मारा। सर्वप्रथम फ्रांसीसी वैज्ञानिक लुई पाश्चर ने इसके पहले प्रभावी वैक्सीन का निर्माण किया।
यह बैक्टिरिया संक्रामक नहीं है और मुख्य रूप से जानवरों में फैलता है, फिर भी खाने–पीने से ले कर सांस के साथ इसके स्पॊर हमारे शरीर में पहुँच कर अंकुरित हो सकते हैं। यहाँ तक कि हमारी त्वचा में भी यदि कोई घाव है तो वहाँ भी ये अंकुरित हो सकते हैं और कुछ ही समय में इस बीमारी के जानलेवा लक्षण उत्पन्न हो सकते हैं। खाने–पीने के साथ एंथ्रैक्स के स्पॊर्स हमारे आहार नाल मे पहुँच कर मितली, खूनी उल्टी, खूनी दस्त, पेट दर्द आदि के लक्षण उत्पन्न करते हैं। २५ से ६० प्रतिशत लोगों की मृत्यु भी हो जाती है। त्वचा पर इसका प्रभाव छोटे–छोटे उभारों के रूप में दीखता है जो शीघ्र ही फोड़े का रूप ले लेता है जिससे पानी के समान पतला पीव बहता रहता है। प्रारंभिक लक्षणों के समय इसका निदान सिप्रोफ्लॉक्सेसिन नामक एंटीबॉयोटिक द्वारा किया जा सकता है परंतु बाद में केवल इस बैक्टिरिया को नष्ट किया जा सकता है, इस बीमारी के लक्षणों को नहीं।
ऐंथ्राक्स विशेषकर वनस्पतिभोजी जंतुओं का रोग है और उनके पश्चात् उन मनुष्यों को हो जाता है जो इस रोग से ग्रस्त पशुओं के सपंर्क में रहते हैं या चमड़े अथवा खाल का काम करते हैं। पास्चर (Pasteur) ने सबसे पहले पशुओं में इसी रोग के प्रति रोगक्षमता उत्पन्न की थी। जीवाणु प्राय: भोजन के साथ शरीर में प्रवेश करने के पश्चात् रक्त या अन्य ऊतकों में बढ़ते हैं। प्लीहा की वृद्धि हो जाती है और प्राय: १२ से ४८ घंटे में रोगी की मृत्यु हो जाती है।
मनुष्य में रोग के निम्नलिखित रूप पाए जाते हैं:
१. त्वगीय रूप– यह रूप कसाई, चमड़े को कमानेवाले और ब्रश बनाने का काम करनेवालों में पाया जाता है। संक्रमण के पश्चात् ऊतकों का एक पिंड बन जाता है, जिसके बीच में रक्ताधिक्य होता है और गलन भी होती है। इस रूप में मृत्यु कम होती है।
२. फुफ्फुसीय रूप– इसको ऊन का काम करनेवालों का रोग (ऊल सार्टर्स डिज़ीज़) भी कहा जाता है। इस रोग में स्थान स्थान पर फुफ्फुस गलने लगता है। रोग के इस रूप में मृत्यु अधिक होती है।
३. आंत्रीय रूप – रोग के जीवाणु भोजन के साथ आंत्र में पहुँचते हैं। यदि संक्रमण के रक्त में पहुँचने के कारण रक्तवूतिता (सेप्टिसीमिया) उत्पन्न हो जाती है तो मृत्यु निश्चित है। रोग का निदान आक्रांत ऊतकों, में, या रक्त में, जीवाणुओं के दिखाई पड़ने से ही किया जा सकता है। ऐंथ्राक्स दंडाणुओं को साधारणतया ऐंथ्राक्स ही कहा जाता है। ये दंडाणु ग्रामधन वातापेक्षी समूह के हैं, जिसके सदस्य स्पोर बनाते हैं। ये जीवाणु अण्वीक्षक द्वारा देखने से सीधे दंड के समान दिखाई देते हैं। इनके सिरे कटे से होते हैं। जीवाणुओं का संवर्धन करने पर स्पोर उत्पन्न होते हैं, किंतु पशु के शरीर में ये नहीं उत्पन्न होते। इनपर एक आवरण बन जाता है। इस जीवाणु को इसी प्रकार के अन्य कई समानरूप जीवाणुओं से भिन्न करना पड़ता है। ऐंथ्राक्स जीवाणु सभी जंतुओं के लिए रोगोत्पादक हैं। गिनीपिग और चूहे के चर्म को तनिक सा खुरच देने पर वे संक्रमित हो जाते हैं। रोगरोध के लिए इन जीवाणुओं से एक वैक्सीन तैयार की जाती है। चिकित्सा के लिए इनसे तैयार किया हुआ ऐंटीसीरम और सल्फ़ोनैमाइड ओषधियाँ उपयोगी हैं। मरे हुए जंतु को या तो जला देना चाहिए या गढ़े में चूना बिछाकर और मृत पशु के ऊपर भी अच्छी तरह चूना छिड़कर गाड़ देना चाहिए।
2007 बैंक ऑफ द वेस्ट क्लासिक
अना चक्वेतादज़ी ने सानिया मिर्ज़ा को 6–3, 6–2 से हराया।
2006 बैंक ऑफ द वेस्ट क्लासिक
किम क्लाइत्ज़र्स ने पैटी श्नाइडर को 6–4, 6–2 से हराया।
2005 बैंक ऑफ द वेस्ट क्लासिक
किम क्लाइतज़र्स ने वीनस विलियम्स को 7–5, 6–2 से हराया।
2004 बैंक ऑफ द वेस्ट क्लासिक
लिंडसे डेवनपोर्ट ने वीनस विलियम्स को 7–6(4), 5–7, 7–6(4) से हराया।
2003 बैंक ऑफ द वेस्ट क्लासिक
किम क्लाइतज़र्स ने जेनीफर कैप्रियाती को 4–6, 6–4, 6–2 से हराया।
2002 बैंक ऑफ द वेस्ट क्लासिक
वीनस विलियम्स ने किम क्लाइतज़र्स को 6–3, 6–3 से हराया।
2001 बैंक ऑफ द वेस्ट क्लासिक
किम क्लाइतज़र्स ने लिंडसे डेवनपोर्ट को 6–4, 6–7(5), 6–1 से हराया।
2000 बैंक ऑफ द वेस्ट क्लासिक
वीनस विलियम्स ने लिंडसे डेवनपोर्ट को 6–1, 6–4 से हराया।
1999 बैंक ऑफ द वेस्ट क्लासिक
लिंडसे डेवनपोर्ट ने वीनस विलियम्स को 7–6(1), 6–2 से हराया।
1998 बैंक ऑफ द वेस्ट क्लासिक
लिंडसे डेवनपोर्ट ने वीनस विलियम्स को 6–4, 5–7, 6–4 से हराया।
1997 बैंक ऑफ द वेस्ट क्लासिक
मार्टिना हिंगिस ने कोन्चिता मार्टिनेज़ को 6–0, 6–2 से हराया।
1996 बैंक ऑफ द वेस्ट क्लासिक
मार्टिना हिंगिस ने मोनिका सेलेस को 6–2, 6–0 से हराया।
1992 बैंक ऑफ द वेस्ट क्लासिक
मोनिका सेलेस ने मार्टिना नवरातिलोवा को 6–3, 6–4 से हराया।
1991 बैंक ऑफ द वेस्ट क्लासिक
मार्टिना नवरातिलोवा ने मोनिका सेलेस को 6–3, 3–6, 6–3 से हराया।
1990 बैंक ऑफ द वेस्ट क्लासिक
मोनिका सेलेस ने मार्टिना नवरातिलोवा को 6–3, 7–65 से हराया।
1985 बैंक ऑफ द वेस्ट क्लासिक
हाना मांडलिकोवा ने क्रिस एवर्ट को 6–2, 6–4 से हराया।
1984 बैंक ऑफ द वेस्ट क्लासिक
हाना मांडलिकोवा ने मार्टिना नवरातिलोवा को 7–66, 3–6, 6–4 से हराया।
फिएट
फिएट (या Fiat) (Fabbrica Italiana Automobili Torino - ट्यूरिन का इतालवी ऑटोमोबाइल कारखाना का संक्षिप्त रूप) एक वाहन निर्माता, इंजन निर्माता, एक वित्तीय और औद्योगिक समूह है जो उत्तरी इटली के ट्यूरिन में स्थित है। समूह की स्थापना 1899 में निवेशकों के एक समूह द्वारा की गयी जिसमे जिओवानी अग्नेल्ली भी शामिल थे। फिएट ने टैंक और विमान का निर्माण भी किया है।
फिएट की कारों का उत्पादन दुनिया भर में होता है और समूह का इटली के बाहर सबसे बडा़ कारखाना ब्राजील में स्थित है जो इन कारों का सबसे बडा़ उपभोक्ता देश भी है। इसके कारखाने अर्जेंटीना और पोलैंड में भी हैं। फिएट का अपने उत्पादों की लाइसेसिंग अन्य देशों में कराने का एक लंबा इतिहास है भले ही इन देशों की स्थानीय राजनैतिक या सांस्कृतिक स्थितियां कुछ भी रही हों। इसके संयुक्त उद्यम फ्रांस, तुर्की, मिस्र (सरकारी नास्र कार कंपनी के साथ), दक्षिण अफ्रीका, भारत और चीन में कार्यरत हैं।
जिओवानी अग्नेल्ली के पौत्र जिआनी अग्नेल्ली 1966 से उनकी मृत्यु 24 जनवरी 2003 तक फिएट समूह के अध्यक्ष रहे। हालाँकि 1996 से वो सिर्फ "मानद" अध्यक्ष थे और वास्तविक अध्यक्ष सीसारे रोमिति थे। उनके हटने के बाद, पाओलो फ्रेस्को को अध्यक्ष और पाओलो कैन्टारेला को सीईओ बनाया गया। 2002 से 2004 के बीच अम्बर्टो अग्नेल्ली ने समूह के अध्यक्ष के रूप में कार्य किया। 28 मई 2004 को अम्बर्टो अग्नेल्ली की मृत्यु के बाद, लूका कोर्देरो दि मोंटेजे़मेलो को अध्यक्ष और अग्नेल्ली, के वारिस जॉन एल्कान को 28 वर्ष की उम्र में उपाध्यक्ष पद पर नामित किया गया। आजकल समूह के सीईओ सर्जिओ मार्चिओने है जिन्होने 1 जून 2004 को कार्यभार संभाला था।
लुईस आर्मस्ट्रांग
लुईस आर्मस्ट्रांग (नई Orleans, 4 अगस्त, 1901 - 6 जुलाई, 1971), एक तुरही बजानेवाला और जाज संगीतकार थी। इस एक के सबसे करिश्माई और जाज के इतिहास में नवीन की है और शायद इसकी सबसे लोकप्रिय संगीतकार है। उनके संगीत कौशल और उनके उज्ज्वल व्यक्तित्व करने के लिए धन्यवाद एक लोक कला के रूप में जड़ों के साथ नृत्य संगीत की अपनी प्रारंभिक अवस्था से लोकप्रिय जाज बदल दिया। अपने कैरियर की शुरुआत में हालांकि, बाद में गायक इसे करने के लिए एक अंतरराष्ट्रीय स्तर पर मान्यता प्राप्त आंकड़ा और जाज गायन करने के लिए भारी प्रभाव के रूप में समर्पित के रूप में उनकी स्थिति होगी cornet और तुरही खिलाड़ी मुख्यतः रूप में अपनी ख्याति को पुख्ता.
महादेवी
महादेवी ( ), जिसे देवी, शक्ति, आदि पराशक्ति और आदि-शक्ति के रूप में भी जाना जाता है, अभय शक्ति आदिम देवी या देवी माँ है - सर्वोच्च ऊर्जा जो सभी धन, सभी शक्ति, सभी प्रसिद्धि, सभी सौंदर्य, सभी ज्ञान, सभी त्याग को धारण करती है और हिंदू धर्म में ब्रह्मांड की निर्माता है। शैव उसे दुर्गा मानते हैं, जबकि शाक्त उसे त्रिपुरा सुंदरी या दुर्गा मानते हैं और वैष्णव उसे लक्ष्मी मानते हैं। लेखक हेलेन टी बोर्सियर कहते हैं, "हिंदू दर्शन में लक्ष्मी और पार्वती — महादेवी — और शक्ति या दिव्य शक्ति के साथ पहचाना जाता है"।
क्षेत्रमापी
क्षेत्रमापी (planimeter) एक मापन यंत्र है जो किसी भी आकार के समतल द्विबिमीय (two-dimensional) क्षेत्र का क्षेत्रफल मापने के काम आता है।
वर्तमान में अनेकों प्रकार के क्षेत्रमापी उपलब्ध हैं। वे सभी समान सिद्धान्त के आधार पर कार्य करते हैं। इसके दो प्वाइंटरों (नोकों) में से एक को क्षेत्र के तल में किसी बिन्दु पर स्थिर कर दिया जाता है तथा दूसरे प्वाइंटर (अनुरेखक संकेतक) को पूरी क्षेत्र की सीमारेखा (परिधि) पर घुमाया जाता है। इससे यंत्र के चलनशील भागों में गति उत्पन्न होती है। इस गति का समुचित रूप से उपयोग करते हुए सम्बन्धित क्षेत्र का क्षेत्रफल पढने योग्य रूप में प्राप्त हो जाता है। यांत्रिक क्षेत्रमापी (mechanical planimeter) मुख्यतः तीन प्रकार के होते हैं।जैकब का क्षेत्रमापी ग्रीन के प्रमेय के आधार पर कार्य करता है। ग्रीन का प्रमेय इस प्रकार है:
इसे निम्नलिखित दशा में लगाने पर,
स्पष्ट है कि उपरोक्त समीकरण का दांया पक्ष क्षेत्र के क्षेत्रफल के समानुपाती है। इसी प्रकार बांया पक्ष को सरल करने पर,
इस प्रकार यह दो सदिशों के अदिश गुणनफल (dot product) का समाकलन है। दूसरे शब्दों में यह (dx, dy) के (-y, x) पर प्रक्षेप (projection) के समाकलन के बराबर है। सदिश (-y, x), सदिश (x, y) के लम्बवत (orthogonal) है क्योंकि formula_5.
क्षेत्रमापी में एक चक्र होता है और जब सीमारेखअ (कन्टूर) का अनुरेखण (ट्रेस) किया जाता है तब यह पहिया चित्र के तल पर घूमता है। जब यह पहिया अपने अक्ष के लम्बवत घूमता है तब इसकी गति रेकार्ड हो जाती है जबकि जब यह अपने अक्ष के समान्तर घूमती है तब यह फिसल (स्किड) जाती है और इस गति का रेकार्ड किये गये मान पर कोई असर नहीं होता। इसका अर्थ यह है कि क्षेत्रमापी उस दूरी को मापता है जो इसका चक्र अपने अक्ष के लम्बवत चलता है।
पहला क्षेत्रमापी सन १८१४ में हर्मन (Hermann) ने बनाया था। इसके बाद इसके विकास के क्षेत्र में अनेक काम हुए और इसी कड़ी में सन १८५४ में स्विटजरलैण्ड के गणितज्ञ जैकब ऐम्सलर (Amsler) का प्रसिद्ध क्षेत्रमापी भी आया। आजकल एलेक्ट्रॉनिक क्षेत्रमापी भी उपलब्ध हैं।
धिन्धवलि
धिन्धवली जिला मुज़फ़्फ़र नगर में एक गाँव है। गाँव के अधिकांश लोग कृषि पर आश्रित हैं। गन्ना यहाँ की मुख्य फसल है। गाँव में २ सरकारी स्कूलों के अलावा पाँच निजी स्कूल भी हैं।
यहाँ की जनसंख्या ६००० से ऊपर है। मुख्य सड़क से दूर होने के कारण यातायात की व्यवस्था बहुत अच्छी नहीं है। वैसे शहर से दिन के समय कुछ घंटो के अन्तराल पर बस चलती है। कुछ लोग अपने निजी वाहनों जैसे साईकिल, स्कूटर, झोटा-बुग्गी व ट्रैक्टर आदि से भी यात्रा करते हैं। वैसे अब तो गाँव में मोटर कार भी आ गई है।
कुछ एक राजनितिक मनमुटाव के अलावा गाँव में किसी प्रकार का कोई वैरभाव नहीं है, विरोधी राजनितिक पार्टी के लोग भी एक दूसरे के साथ प्यार से रहते हैं। इस गाँव की यह विशेषता पूरे क्षेत्र में एक मिसाल बनी हुई है। आदर सत्कार में भी यहाँ के लोग प्रसिद्ध हैं।
इरफान हबीब
इरफान हबीब (जन्म 1931) भारत के प्रख्यात इतिहासकार हैं। इन्हे भारत सरकार की तरफ से 2005 में पद्म भूषण पुरस्कार प्रदान किया जा चुका हैं।
इनके पिता मोहम्मद हबीब एक प्रख्यात इतिहासकार थे। यह अलीगढ़ के निवासी हैं।
तंजावुर (बहुविकल्पी)
तंजावुर शब्द का अपभ्रंश है तंजौर। यह पूर्वी तमिल नाडु का एक शहर है।
इस शब्द के कई सन्दर्भ हो सकते हैं।
पोर्ट ऑफ स्पेन
पोर्ट ऑफ स्पेन (स्पेन का बंदरगाह) त्रिनिदाद और टोबैगो की राजधानी है।
रवीन्द्र केलकर
रवीन्द्र केलकर का जन्म ७ मार्च १९२५ में दक्षिण गोवा के कोकुलिम क्षेत्र में हुआ। कोंकणी, हिन्दी और मराठी में उनकी 32 से अधिक मौलिक पुस्तकें प्रकाशित हो चुकी है। वह स्वतंत्रता संग्राम और गोवा के मुक्ति संग्राम से जुड़े रहे। वह आधुनिक कोंकणी आंदोलन के प्रणेता थे और कोंकणी भाषा मंडल की स्थापना में उनकी अहम भूमिका रही। केलकर को ज्ञानपीठ पुरस्कार के अलावा 1976 में साहित्य अकादमी पुरस्कार, 2008 में पद्मभूषण प्रदान किया गया था और 2007 में उन्हें साहित्य अकादमी का फैलो चुना गया था।
"हिमालयांत" नामक उनके यात्रा–वृत्तांत को सबसे पहले सन् १९७६ में उन्हें साहित्य अकादमी पुरस्कार (कोंकणी) मिला।
सत्यव्रत शास्त्री
सत्यव्रत शास्त्री (जन्म:१९३०) संस्कृत भाषा के विद्वान एवं महत्वपूर्ण मनीषी रचनाकार हैं। वे तीन महाकाव्यों के रचनाकार हैं, जिनमें से प्रत्येक में लगभग एक हजार श्लोक हैं। "वृहत्तमभारतम्", "श्री बोधिसत्वचरितम्" और "वैदिक व्याकरण" उनकी प्रमुख रचनाएँ हैं। वर्ष २००७ में उन्हें ज्ञानपीठ पुरस्कार से सम्मानित किया गया था। डॉ॰ सत्यव्रत शास्त्री पंजाब विश्वविद्यालय से संस्कृत में एम.ए. और बनारस हिंदू विश्वविद्यालय से 'भर्तृहरि कृत वाक्यपदीय में दिक्काल मीमांसा' विषय पर पीएच.डी. हैं।
डॉ॰ सत्यव्रत शास्त्री ने १९५५ में दिल्ली विश्वविद्यालय में अध्यापन कार्य शुरू किया। अपने चालीस वर्ष के कार्यकाल में वे विभागाध्यक्ष तथा कलासंकायध्यक्ष का पदभार सम्भाला। वे जगन्नाथ विश्वविद्यालय, पुरी के भी कुलपति रहे। उन्होंने न केवल देश में बल्कि विदेशों में भी संस्कृत के प्रचार-प्रसार का कार्य किया। इन्हीं के प्रयासों से सिल्पाकोर्न विश्वविद्यालय, थाईलैंड में संस्कृत अध्ययन केंद्र की स्थापना हुई।
उनकी अध्यक्षता में द्वितीय संस्कृत आयोग की स्थापना की गयी थी जिसने अपनी संस्तुतियाँ दे दीं हैं।
चक्रव्यूह- कविता संग्रह
कुँवर नारायण का पहला कविता-संग्रह चक्रव्यूह है, इस संग्रह से कवि का रंगप्रवेश भले ही हो रहा हो, वे प्रशंसनीय धीरता और खासी कुशलता से मंच पर अवतरित होते हैं। इन कविताओं के माध्यम से कवि के मानस और व्यक्तित्व की जो झलक दिखती है, वह पाठक में और भी जानने की इच्छा जगाती है। स्वागं भरने, मुद्रा ग्रहण करने से इनकार करते हुए कुँवर नारायण सचमुच आधुनिक हैं और सचमुच ही कवि हैं। उन्होंने बहुत कुछ जमा दिया है, वह किताबों से हो या मनुष्यों और स्मृतियों की दुनिया में रहने से। और उन्होंने इस सबको अपने मानस में उतरकर अपने व्यक्तित्व का हिस्सा बन जाने दिया है। उनके विषय, जो वह कहते हैं और जैसे वह कहते हैं, सब उनके एकदम अपने हैं। विचार की अन्तर्वस्तु काफी ही नहीं, कई बार काफी से कुछ ज्यादा होती दिखती है- लेकिन है वह उनकी अपनी, निजी। अगर अन्तिम काव्यात्मक अभिव्यक्ति में कई विभिन्न स्त्रोतों का योगदान रहा है, तो यह योगदान उनके ग्रहणशील, बेहतर संवेदनशील मानस में हुआ है, सीधे उनकी कविता में नहीं।
तीसरा सप्तक
तीसरा सप्तक अज्ञेय द्वारा संपादित नई कविता के सात कवियों की कविताओं का संग्रह है। इसमें कुँवर नारायण, कीर्ति चौधरी, सर्वेश्वर दयाल सक्सेना, मदन वात्स्यायन, प्रयाग नारायण त्रिपाठी, केदारनाथ सिंह और विजयदेवनरायण साही की रचनाएँ संकलित हैं। इसका प्रकाशन भारतीय ज्ञानपीठ प्रकाशन से १९५९ ई० में हुआ।
आत्मजयी
'आत्मजयी' में मृत्यु सम्बंधी शाश्वत समस्या को कठोपनिषद का माध्यम बनाकर अद्भुत व्याख्या के साथ हमारे सामने रखा। इसमें नचिकेता अपने पिता की आज्ञा, 'मृत्य वे त्वा ददामीति' अर्थात मैं तुम्हें मृत्यु को देता हूँ, को शिरोधार्य करके यम के द्वार पर चला जाता है, जहाँ वह तीन दिन तक भूखा-प्यासा रहकर यमराज के घर लौटने की प्रतीक्षा करता है। उसकी इस साधना से प्रसन्न होकर यमराज उसे तीन वरदान माँगने की अनुमति देते हैं। नचिकेता इनमें से पहला वरदान यह माँगता है कि उसके पिता वाजश्रवा का क्रोध समाप्त हो जाए।
पिछले पच्चीस वर्षों में कुँवर नारायण की कृति ‘आत्मजयी’ ने हिन्दी साहित्य के एक मानक प्रबन्ध-काव्य के रूप में अपनी एक खास जगह बनायी है और यह अखिल भारतीय स्तर पर प्रशंसित हुआ है। ‘आत्मजयी’ का मूल कथासूत्र कठोपनिषद् में नचिकेता के प्रसंग पर आधारित है। इस आख्यान के पुराकथात्मक पक्ष को कवि ने आज के मनुष्य की जटिल मनःस्थितियों को एक बेहतर अभिव्यक्ति देने का एक साधन बनाया है। जीवन के पूर्णानुभव के लिए किसी ऐसे मूल्य के लिए जीना आवश्यक है जो मनुष्य में जीवन की अनश्वरता का बोध कराए। वह सत्य कोई ऐसा जीवन-सत्य हो सकता है जो मरणधर्मा व्यक्तिगत जीवन से बड़ा, अधिक स्थायी या चिरस्थायी हो। यही मनुष्य को सांत्वना दे सकता है कि मर्त्य होते हुए भी वह किसी अमर अर्थ में जी सकता है। जब वह जीवन से केवल कुछ पाने की ही आशा पर चलने वाला असहाय प्राणी नहीं, जीवन को कुछ दे सकने वाला समर्थ मनुष्य होगा तब उसके लिए यह चिन्ता सहसा व्यर्थ हो जाएगी कि जीवन कितना असार है-उसकी मुख्य चिन्ता यह होगी कि वह जीवन को कितना सारपूर्ण बना सकता है। ‘आत्मजयी’ मूलतः मनुष्य की रचनात्मक सामर्थ्य में आस्था की पुनःप्राप्ति की कहानी है। इसमें आधुनिक मनुष्य की जटिल नियति से एक गहरा काव्यात्मक साक्षात्कार है। इतालवी भाषा में ‘नचिकेता’ के नाम से इस कृति का अनुवाद प्रकाशित और चर्चित हुआ है-यह इस बात का प्रमाण है कि कवि ने जिन समस्याओं और प्रश्नों से मुठभेड़ की है उनका सार्विक महत्त्व है।
जिस दौर में "आत्मजयी" छप कर आई थी उस दौर की हिन्दी आलोचना को कविता के बाहर काव्य-सत्य पाने-जांचने में बड़ी दिलचस्पी थी। अकारण नहीं उसने इस कृति को निरे अस्तित्ववादी दार्शनिक शब्दावलियों में घटा कर अपने काम से छुट्टी पा ली थी। उम्मीद है बीते वर्षों में वह इतनी प्रौढ़ और जिम्मेदार हो चुकी है कि कविता को उसके अर्जित जैविक अनुभव और काव्य-गुण के आधार पर जांचने की जहमत उठाए। अन्यथा यह एक निर्विवाद तथ्य है कि उसकी तत्कालीन बंद सोच के बावजूद "आत्मजयी" आधुनिक हिन्दी कविता की एक उपलब्धि है।
वाजश्रवा के बहाने
कुंवर नारायण का वाजश्रवा के बहाने खण्ड-काव्य अपने समकालीनों और परवर्ती रचनाकारों के काव्य-संग्रहों के बीच एक अलग और विशिष्ट स्वाद देने वाला है जिसे प्रौढ़ विचारशील मन से ही महसूस किया जा सकता है। यह गहरी अंतर्दृष्टि से किये गये जीवन के उत्सव और हाहाकार का साक्षात्कार है। ऋग्वेद, उपनिषद और गीता की न जाने कितनी दार्शनिक अनुगूंजें हैं इसमें, जो कुछ सुनायी पड़ती हैं, कुछ नहीं सुनायी पड़तीं। अछोर अतीत है पीछे, अनंत अंधकार है आगे। बीच में अथाह जीवन है, जो केवल मानवों का नहीं, सम्पूर्ण सृष्टि का है और जो खंड में नहीं बल्कि अखंड काल की निरंतरता में प्रवहमान है। कुंवर नारायण के इस संग्रह में भी मृत्यु का गहरा बोध है। भले ही इसमें जीवन की ओर से मृत्यु को देखने की कोशिश है। यदि मृत्यु न होती तो जीवन को इस प्रकार देखने की आकांक्षा भी न होती। मृत्यु ही जीवन को अर्थ देती है और निरर्थक में भी अर्थ भरती है' यह कथन असंगत नहीं है। मृत्यु है इसीलिए जिजीविषा भी है। जिजीविषा है इसीलिए सम्भावना भी।
कुंवर नारायण के इस काव्य में विषयवस्तु के बिल्कुल विपरीत एक गजब की सहजता और भाषा प्रवाह है। कहीं कोई शब्द अपरिचित नहीं पर अर्थ की गहराइयों के साथ विद्यमान। भावावेग के दबाव के अनेक अवसर आते हैं और आ सकते थे पर कवि पूर्णतः संयम और काव्यानुशासन के साथ सहज होकर पांव रखता है। कदम-कदम पर विचारों के उँचे टीले और गहरी खाइयां हैं पर प्रवाह ऐसा कि एक शब्द दूसरे को ठेल कर आगे निकलता और धारा को अविच्छिन्न रखता हुआ। जैसे सागर की लहरें जो धकेलती हुई आगे बढ़तीं और पछाड़ खाकर पीछे लौटती हैं। जैस फेन बुदबुद और जल का शाश्वत प्रवाह एक साथ। इस काव्य की हर कविता अपने में अलग मगर एक विचार प्रवाह में जुड़ी हुई है। कथन वैचित्र्य और तुकों के साथ सैकड़ों चुस्त उक्तियां सूक्तियों-सी उद्धृत की जाने योग्य हैं। विषय गम्भीरता के साथ सहजता का यह अद्भुत संयोग महान कवि तुलसी की याद दिला देता है। आज के काव्य परिदृश्य में जबकि वर्तमान और स्थूल दृश्य यथार्थ ही सब कुछ है, इस भाव भूमि की कविता से गुजरना एक विरल अनुभव है।
कन्हैयालाल नंदन के शब्दों में- "हाल में ही प्रकाशित कुंवर नारायण जी के काव्यसंग्रह 'वाजश्रवा के बहाने' को भी शब्द-शब्द रमते हुए पढ़ा। इस रचना को मैं उनकी वैचारिकता, उनकी दार्शनिकता का मील का पत्थर मानता हूं। अद्भुत लिखा है। फिदा हूं उनकी लेखन शैली पर। इसके पहले भी उन्होंने अपने पूर्ववर्ती काव्य संग्रह 'आत्मजयी' में नचिकेता के संदर्भ में कई महत्वपूर्ण मुद्दों को चमत्कारिक ढंग से विश्लेषित किया है। इन कविताओं की सबसे बड़ी विशेषता ये है कि इनमें कवि ने भारतीय प्राचीन मिथकों, प्रतीकों का आधुनिक संदर्भो में इस्तेमाल करते हुए समकालीन जीवन से जोड़ने का आश्चर्यजनक कार्य किया है।"
गोपाल प्रथम
गोपाल प्रथम गौड़ (उत्तरी बंगाल) पालवंश का प्रथम (८वीं सदी) राजा था। गोपाल प्रथम ७७० से ८१० तक पाल राजवंश का शासक रहा।
गुप्तवंश और पुष्पभूतिवंश के ह्रास और अंत के बाद भारतवर्ष राजनीतिक दृष्टि से विच्छृंखलित हो गया और कोई भी अधिसत्ताक शक्ति नहीं बची। राजनीतिक महत्वाकांक्षियों ने विभिन्न भागों में नए नए राजवंशों की नींव डाली। गोपाल भी उन्हीं में एक था। बौद्ध इतिहासकार तारानाथ और धर्मपाल के खालिमपुर के ताम्रलेख से ज्ञात होता है कि जनता ने अराजकता और मात्स्यन्याय का अंत करने के लिये उसे राजा चुना। वास्तव में राजा के पद पर उसका कोई लोकतांत्रिक चुनाव हुआ, यह निश्चितरूप से सही मान लेना तो कठिन है, पर यह अवश्य प्रतीत होता है कि अपने सत्कार्यो से उसने जनमानस में अपने लिये उच्चस्थान बना लिया था। यह भी लगता है कि उसका किसी राजवंश से कोई संबंध नहीं था और स्वयं वह साधारण परिवार का व्यक्ति था, जिसकी कुलीनता आगे भी कभी स्वीकृत नहीं की गई। संध्याकर नंदिकृत रामपालचरित में गोपाल का मूल शासन वारेंद्र अर्थात् उत्तरी बंगाल बताया गया है।
पर इसमें संदेह नहीं कि धीरे धीरे पूरे वंग (दक्षिणपूर्वी बंगाल) पर उसका अधिकार हो गया और वह गौड़ाधिपति कहलाने लगा। जैसा अनुश्रुति से ज्ञात होता है, उसने मात्स्यन्याय का अंत किया और वंश की राजनीतिक प्रतिष्ठा की नींव अच्छी तरह रखी जो मगध के भी कुछ भागों तक फैल गई। उसकी राजनीतिक विजयों और सुशासन का लाभ उसके पुत्र धर्मपाल ने खूब उठाया और उसने बड़ी आसानी से गौड़ राज्य को तत्कालीन भारत की प्रमुख राजनीतिक शक्ति बनाने में सफलता पाई। गोपाल के सुशासन की तुलना पृथु और सगर के सुशासनों से की गई है। धार्मिक विश्वासों में वह संभवत: बौद्ध था और तारानाथ का कथन है कि उसने पटना जिले में स्थित विहार के पास नलेंद्र (नालंदा) विहार की स्थापना की। मंजुश्री मूलकल्प से भी ज्ञात होता है कि उसने अनेक विहार और चैत्य बनवाए, बाग लगवाए, बाँध और पुल बँधवाए तथा देवस्थान और गुफाएँ निर्मित कराई। उसके शासनकाल का निश्चित रूप से निर्णय नहीं किया जा सका है। अत: यह कहना भी कठिन है कि गुर्जर प्रतिहार शासक वत्सराज का गौड़ाधिपति शत्रु गोपाल था अथवा उसका पुत्र धर्मपाल।
गोपाल द्वितीय पालवंश की पतनावस्था का राजा था। अपने पिता राज्यपाल की मृत्यु के बाद ९४८ ई. में उसने गद्दी पाई। उसकी माता का नाम भाग्यदेवी था, जो राष्ट्रकूट कन्या थी। संभवत: उसकी कमजोरी के परिणामस्वरूप उत्तरी और पश्चिमी बंगाल पालों के हाथ से निकलकर हिमालय के उत्तरी क्षेत्रों से आनेवाली कांबोज नामक आक्रमणकारी जाति के हाथों चला गया। कदाचित् चंदेलराज यशोवर्मा ने भी ९५३-५४ ई. के आसपास उसके क्षेत्रों पर धावा कर उसे हराया था। उसके कुछ अभिलेख प्राप्त हुए हैं, जिनसे मगध और अंग मात्र में उसका राजनीतिक अधिकार ज्ञात होता है। उसकी मृत्यु कब हुई, यह कहना कठिन है।
शूर पाल
शुर पाल पूर्वी भारत के पाल साम्राज्य के एक शासक थे। उन्हौंने ८५० से ८५४ तक पाल राजवंश का शासन किया।
विग्रह पाल
८५४ से ८५५ तक पाल राजवंश के राजा।
नारायण पाल
८५५ से ९०८ तक पाल राजवंश के राजा।
राज्यो पाल
९०८ से ९४० तक पाल राजवंश के शासक।
गोपाल २
गोपाल द्वितीय ९४० से ९६० तक पाल राजवंश के शासक रहे। वह विग्रह पाल द्वितीय द्वारा सफल हो गया था।
विग्रह पाल २
विग्रह पाल द्वितीय ९६० से ९८८ तक पाल राजवंश के शासक बने रहे।
महिपाल
महिपाल प्रथम (988-1038 ई.)- देवपाल के पश्चात् लगभग एक सताब्दी व पाँच दशकों तक कोई शाक्तिशाली राजा पाल-वंश का न हुआ। निरंतर कमजोर शाशकों के कारण पाल-साम्राज्य की स्थिति दुर्बल होती गयी। तब 988 ई.में. विग्रहपाल द्वितीय का पुत्र एवं उत्तराधिकारी महिपाल प्रथम राजगद्दी पर अशीन हुआ। महिपाल ने अपने वंश के खोये हुए गौरव को पुनः अर्जित किया तथा पाल साम्राज्य को शाक्तिशाली बनाया। महिपाल के पूर्व राजाओं ने पाल-साम्राज्य के जिन प्रदेशों को खो दिया था, उसने उन्हें पुनः प्राप्त किया। यद्यपि चोल एवं संभवत: कलचुरि आक्रमण के कारण वह उत्तर भारत की राजनीति में विशेष भाग न ले सका तथापि धार्मिक एवं सांस्कृतिक क्षेत्र में उसका महत्वपूर्ण योगदान है। उसने महीपुर नमक नगर की स्थापना करायी व सारनाथ में अनेक मठों तथा बौद्ध-मंदिरों का निर्माण कराया। बोध गया व नालंदा में भी उसनें निर्माण कार्य कराया।
नय पाल
नय पाल १०३८ से १०५५ तक पाल राजवंश के शासक रहे।
विग्रह पाल ३
विग्रह पाल तृतीय १०५५ से १०७० तक पाल राजवंश के शासक रहे।
महिपाल २
महिपाल द्वितीय १०७० से १०७५ तक पाल राजवंश के शासक रहे।
शूरपाल द्वितीय
शूपपाल द्वितीय १०७५ से १०७७ तक केवल दो वर्ष के लिए पाल राजवंश के शासक रहे।
गोपाल ३
गोपाल तृतीय ११४० से ११४४ तक पाल राजवंश के शासक रहे।
गोविन्द पाल
गोविन्द पाल, पाल राजवंश के अंतिम राजा थे। उन्होंने ११६२ से ११७४ तक बंगाल पर राज किया। इसके बाद बंगाल पर सेन राजवंश का शासन प्रारंभ हुआ।
मधु बागान
हासीमारा एयरफोर्स से उत्तर की ओर सिर्फ दो किलोमीटर की दूरी पर स्थित मधु बागान एक छोटा सा चाय का गाँव है। पश्‍िचम बंगाल राज्य के नये निर्मित जिला अलिपुरद्वारा में स्थित यह सुदर सा गाँव, कालचीनी ब्लाक के हासीमारा रेलवे स्टेशन से तीन किलोमीटर की दूरी पर है। एअर फोर्स हसिमारा स्टेशन के पास मधु बागान हरियाली से भरा पूरा गाँव है। मधुबागान से होकर एक रेल लाईन गुजरती है जो गुवाहाटी को दिल्ली, कोलकाता से जोड़ती है। यहां एक चाय बागान भी है। मधु बागान एक बहुभाषी बागान है जहाँ देश के अनेक समुदाय के लोग रहते हैं विशेष कर झारखंडी आदिवासियों की अच्छी जनसँख्या है। इसके सिवा बंगाली, बिहारी, गोर्खा, मारवाड़ी भी रहते हैं। यहाँ मुख्‍यत: सादरी, कुडुख, मुण्‍डारी, खडिया, नेपाली, बंगला भाषा बोली जाती है। यहाँ एक चाय बनाने की फैकट्री, एक दवाखाना, सरकारी डिस्पेंसरी, एक डाकबंगला और पोस्ट ऒफिस है। यहाँ का डाकबंगला पश्चिम बंगाल पर्यटन विभाग के द्वारा पंजीकृत है जिसमें ठहरने के लिए सरकारी पर्यटन विभाग के माध्‍यम से आरक्षण मिलता है। यहाँ का पिन नम्बर 735215 है। यहाँ एक बंगला माध्यम का उच्च माध्यमिक विद्यालय भी है। मधु बागान में एक सुंदर खेल का मेदान है, जहाँ बच्चे फूटबाल, क्रिकेट आदि खेलते हैं। मधु बागान से बहुभाषी लोकप्रिय आदिवासी पत्रिका NIRANG PAJHRA निकलती है। मधु बागान के पुर्व दिशा में मधु फारेस्ट है, जहाँ जंगली हाथी, चीता, सियार, जंगली भैंसा आदि पाया जाता है।
२००५ अमरीकी ओपन टेनिस प्रतियोगिता
रोजर फ़ेडरर ने आंद्रे अगासी को 63 26 76(1) 61 से हराया।
बॉब ब्रायन / माइक ब्रायन ने योनास ब्योर्कमैन / मैक्स मिरन्यी को 61 64 से हराया।
किम क्लाइतज़र्स ने मैरी पियर्स को 63 61 से हराया।
२००६ अमरीकी ओपन टेनिस प्रतियोगिता
रोजर फ़ेडरर ने एंडी रॉडिक को 6-2 4-6 7-5 6-1 से हराया।
मार्टिन डैम / लिएंडर पेस ने योनास ब्योर्कमैन / मैक्स मिरन्यी को 6-7 6-4 6-3 से हराया।
मारिया शरापोवा ने ज़स्तिन एनाँ को 6-4 6-4 से हराया।
नताली डैची / वीरा ज़्वोनारेवा ने दिनारा सफीना / कैटरीना स्रेबोतनिक को 7-6 7-5 से हराया।
२००४ अमरीकी ओपन टेनिस प्रतियोगिता
रोजर फ़ेडरर ने लियेटन हेविट को 60 76 60 से हराया।
डेनियल नैस्टर / मार्क नोल्स ने लिएंडर पेस /  को 63 63 से हराया।
स्वेतलाना कुज़नेतसोवा ने एलीना देमेनतीवा को 63 75 से हराया।
२००३ अमरीकी ओपन टेनिस प्रतियोगिता
एंडी रॉडिक ने हुआन कार्लोस फरेरो को 63 76 63 से हराया।
योनास ब्योर्कमैन / टॉड वुडब्रिज ने बॉब ब्रायन / माइक ब्रायन को 57 60 75 से हराया।
ज़स्तिन एनाँ ने किम क्लाइतज़र्स को 75 61 से हराया।
वर्जीनिया रुआनो पास्कुआल / पाओला सुआरेज़ ने मार्टिना नवरातिलोवा / स्वेतलाना कुज़नेतसोवा को 62 62 से हराया।
२००२ अमरीकी ओपन टेनिस प्रतियोगिता
पीट सेमप्रास ने आंद्रे अगासी को 63 64 57 64 से हराया।
महेश भूपति / मैक्स मिरन्यी ने जिरी नोवाक / रादेक स्तेपानेक को 63 36 64 से हराया।
सेरेना विलियम्स ने वीनस विलियम्स को 64 63 से हराया।
2001 अमरीकी ओपन टेनिस प्रतियोगिता
लियेटन हेविट ने पीट सेमप्रास को 76(4) 61 61 से हराया।
वीनस विलियम्स ने सेरेना विलियम्स को 62 64 से हराया।
२००० अमरीकी ओपन टेनिस प्रतियोगिता
मराट साफिन ने पीट सेमप्रास को 64 63 63 से हराया।
लियेटन हेविट / मैक्स मिरन्यी ने ऐलिस फरेरा / रिक लीच को 64 57 76 से हराया।
वीनस विलियम्स ने लिंडसे डेवनपोर्ट को 64 75 से हराया।
१९९९ अमरीकी ओपन टेनिस प्रतियोगिता
आंद्रे अगासी ने टॉड मार्टिन को 64 67 67 63 62 से हराया।
सेबेस्तियन लारूह / एलेक्स ओ ब्रायन ने महेश भूपति / लिएंडर पेस को 76 64 से हराया।
सेरेना विलियम्स ने मार्टिना हिंगिस को 63 76 से हराया।
१९९८ अमरीकी ओपन टेनिस प्रतियोगिता
पैट्रिक रैफ्टर ने मार्क फिलिपोसिस को 63 36 62 60 से हराया।
सैंडन स्टोहली / सीरिल सुक ने मार्क नोल्स / डेनियल नैस्टर को 46 76 62 से हराया।
लिंडसे डेवनपोर्ट ने मार्टिना हिंगिस को 63 75 से हराया।
1997 अमरीकी ओपन टेनिस प्रतियोगिता
पैट्रिक रैफ्टर ने ग्रेग रुसेदस्की को 63 62 46 75 से हराया।
मार्टिना हिंगिस ने वीनस विलियम्स को 60 64 से हराया।
१९९६ अमरीकी ओपन टेनिस प्रतियोगिता
पीट सेमप्रास ने माइकल चाँग को 61 64 76(3) से हराया।
मार्क वुडफोर्ड / टॉड वुडब्रिज ने जैको एल्टिंग / पॉल हारहुईस को 46 76 76 से हराया।
स्टेफी ग्राफ ने मोनिका सेलेस को 75 64 से हराया।
१९९५ अमरीकी ओपन टेनिस प्रतियोगिता
पीट सेमप्रास ने आंद्रे अगासी को 64 63 46 75 से हराया।
मार्क वुडफोर्ड / टॉड वुडब्रिज ने एलेक्स ओ ब्रायन / सैंडन स्टोहली को 63 63 से हराया।
स्टेफी ग्राफ ने मोनिका सेलेस को 76 06 63 से हराया।
१९९४ अमरीकी ओपन टेनिस प्रतियोगिता
आंद्रे अगासी ने माइकल स्टिच को 61 76 75 से हराया।
जैको एल्टिंग / पॉल हारहुईस ने मार्क वुडफोर्ड / टॉड वुडब्रिज को 63 86 से हराया।
अरांत्ज़ा सांचेज़ विकारियो ने स्टेफी ग्राफ को 16 76 64 से हराया।
१९९३ अमरीकी ओपन टेनिस प्रतियोगिता
पीट सेमप्रास ने सेड्रिक पायोलिन को 64 64 63 से हराया।
स्टेफी ग्राफ ने हेलेना सुकोवा को 63 63 से हराया।
१९९२ अमरीकी ओपन टेनिस प्रतियोगिता
स्टीफन एडबर्ग ने पीट सेमप्रास को 36 64 76 62 से हराया।
जिम ग्रैब / रिची रेनबर्ग ने रिक लीच / कैली जोन्स को 36 76 63 63 से हराया।
मोनिका सेलेस ने अरांत्ज़ा सांचेज़ विकारियो को 63 63 से हराया।
1991 अमरीकी ओपन टेनिस प्रतियोगिता
स्टीफन एडबर्ग ने जिम कोरियर को 62 64 60 से हराया।
मोनिका सेलेस ने मार्टिना नवरातिलोवा को 76 61 से हराया।
१९९० अमरीकी ओपन टेनिस प्रतियोगिता
पीट सेमप्रास ने आंद्रे अगासी को 64 63 62 से हराया।
गैबरीला सबातीनी ने स्टेफी ग्राफ को 62 76 से हराया।
१९८९ अमरीकी ओपन टेनिस प्रतियोगिता
बोरिस बेकर ने इवान लेंडल को 76 16 63 76 से हराया।
स्टेफी ग्राफ ने मार्टिना नवरातिलोवा को 36 75 61 से हराया।
1987 अमरीकी ओपन टेनिस प्रतियोगिता
इवान लेंडल ने मैट्स विलेंडर को 67 60 76 64 से हराया।
मार्टिना नवरातिलोवा ने स्टेफी ग्राफ को 76 61 से हराया।
1988 अमरीकी ओपन टेनिस प्रतियोगिता
मैट्स विलेंडर ने इवान लेंडल को 64 46 63 57 64 से हराया।
स्टेफी ग्राफ ने गैबरीला सबातीनी को 63 36 61 से हराया।
१९८६ अमरीकी ओपन टेनिस प्रतियोगिता
इवान लेंडल ने मिलोस्लाव मेसिर को 64 62 60 से हराया।
मार्टिना नवरातिलोवा ने हेलेना सुकोवा को 63 62 से हराया।
मार्टिना नवरातिलोवा / पाम श्राइवर ने हाना मांडलिकोवा / वेंडी टर्नबल को 64 36 63 से हराया।
1985 अमरीकी ओपन टेनिस प्रतियोगिता
इवान लेंडल ने जॉन मेकनरो को 76 63 64 से हराया।
हाना मांडलिकोवा ने मार्टिना नवरातिलोवा को 76 16 76 से हराया।
1984 अमरीकी ओपन टेनिस प्रतियोगिता
जॉन मेकनरो ने इवान लेंडल को 63 64 61 से हराया।
मार्टिना नवरातिलोवा ने क्रिस एवर्ट को 46 64 64 से हराया।
1983 अमरीकी ओपन टेनिस प्रतियोगिता
जिमी कोनर्स ने इवान लेंडल को 63 67 75 60 से हराया।
मार्टिना नवरातिलोवा ने क्रिस एवर्ट को 61 63 से हराया।
1982 अमरीकी ओपन टेनिस प्रतियोगिता
जिमी कोनर्स ने इवान लेंडल को 63 62 46 64 से हराया।
क्रिस एवर्ट ने हाना मांडलिकोवा को 63 61 से हराया।
1981 अमरीकी ओपन टेनिस प्रतियोगिता
जॉन मेकनरो ने ब्योन बोर्ग को 46 62 64 63 से हराया।
ट्रेसी ऑस्टिन ने मार्टिना नवरातिलोवा को 16 76 76 से हराया।